Etterhvert som stadig flere britiske skip kom med i slaget, ble de fransk-spanske skipene i senter og akterut i linjen gradvis overmannet. Fortroppen, som lenge hadde holdt seg passiv, gjorde en maktesløs demonstrasjon og seilte så vekk. Britene overtok 22 skip og tapte ingen. Av de erobrede skipene sank en, to ble senket av britene, ett eksploderte, to brant, og fire havarerte i en kuling etter slaget.